UZNESENIE VLÁDY SR 495/1996
k návrhu na doplnenie opatrení prijatých uznesením vlády č. 241 z 2. apríla 1996 na zabezpečenie umiestnenia štátnych orgánov 
Číslo uznesenia: 495
Zo dňa.........: 16. 7. 1996
Číslo materiálu: 2740/1996
Predkladá......: minister vnútra
Podnet.........: iniciatívny návrh

Vláda

A. schvaľuje
1... 
doplnenie opatrení prijatých uznesením vlády č. 241/1996 na zabezpečenie umiestnenia štátnych orgánov; 

B. súhlasí
1... 
s uzatváraním zmlúv o prevode správy majetku štátu, pokiaľ správcovia majetku štátu uvedení v § 1 ods. 1 zákona Národnej rady Slovenskej republiky č. 278/1993 Z. z. o správe majetku štátu prevod správy majetku štátu vykonávajú na zabezpečenie umiestnenia štátnych orgánov, 
2... 
so schvaľovaním zmlúv o prevode správy majetku štátu podľa § 9 ods. 1 zákona Národnej rady Slovenskej republiky č. 278/1993 Z. z. o správe majetku štátu na zabezpečenie umiestnenia štátnych orgánov; tento súhlas sa vzťahuje na zmluvy o prevode správy uzavreté po prijatí tohto uznesenia aj na zmluvy o prevode správy uzavreté pred prijatím tohto uznesenia, 
3... 
s uzatváraním a schvaľovaním zámenných zmlúv, ak sa ich uzavretím zabezpečuje umiestnenie štátnych orgánov; tento súhlas sa vzťahuje na zámenné zmluvy uzavreté po prijatí tohto uznesenia aj na zámenné zmluvy uzavreté pred prijatím tohto uznesenia, 
4... 
s uzatváraním zmlúv o prevode správy majetku štátu štátnymi podnikmi a štátnymi podnikmi v likvidácii, z majetku ktorých boli uzneseniami vlády vyňaté administratívne budovy a nimi zastavané pozemky na zabezpečenie umiestnenia štátnych orgánov, ako aj s uzatváraním zmlúv o prevode správy majetku štátu, na ktorých sa štátne podniky a štátne podniky v likvidácii s orgánom štátnej správy dohodli, 
5... 
s uzatváraním a schvaľovaním zmlúv o prevode vlastníctva nehnuteľných vecí majetku štátu, ktoré sú v správe správcov majetku štátu uvedených v § 1 ods. 1 zákona Národnej rady Slovenskej republiky č. 278/1993 Z. z. o správe majetku štátu, pokiaľ je z povahy vecí zrejmé, že nemôžu slúžiť na zabezpečenie umiestnenia štátnych orgánov, 
6... 
s tým, že opatrenia uvedené v bodoch B.1., B.2. a B.3. uznesenia vlády č. 241/1996 sa nevzťahujú na správcov majetku štátu uvedených v § 1 ods. 1 zákona Národnej rady Slovenskej republiky č. 278/1993 Z. z. o správe majetku štátu, ak nakladajú s majetkom štátu podľa osobitných predpisov; 

C. ukladá
podpredsedovi vlády a ministrovi financií
ministrom
vedúcim ostatných ústredných orgánov štátnej správy SR
1... 
zabezpečiť vo svojej pôsobnosti realizáciu opatrení - vyžiadať správcami majetku štátu pred predložením zmlúv o prevode správy, zámenných zmlúv a zmlúv o prevode vlastníctva nehnuteľného majetku štátu na schválenie schvaľujúcemu orgánu podľa zákona Národnej rady Slovenskej republiky č. 278/1993 Z. z. o správe majetku štátu súhlasné stanovisko Ministerstva vnútra SR k uvedeným zmluvám, 
2... 
zabezpečiť vo svojej pôsobnosti realizáciu opatrení - schvaľovať zmluvy o prevode správy, zámenné zmluvy a zmluvy o prevode vlastníctva nehnuteľného majetku štátu len po predložení súhlasného stanoviska Ministerstva vnútra Slovenskej republiky. 

Vykonajú
podpredseda vlády a minister financií 
ministri 
vedúci ostatných ústredných orgánov štátnej správy SR 

Na vedomie
prezident prezídia Fondu národného majetku SR 
prednostovia okresných úradov 

http://www.government.gov.sk/uniplexuzn/1996/07/16/0495_1996